Lietuvos nacionalinis dramos teatras, į. k. 190753924, skelbia pakartotinį viešą turto pardavimo aukcioną, kuriame bus parduodamas nereikalingas naudoti turtas:

* Didžiosios salės žiūrovų kėdės – 6 komplektai po 110 vnt.;
* fortepijonas „Blüthner“ – 1 vnt.;
* fortepijonas „Petrof“ – 1 vnt.

1. **Vykdant teatro rekonstrukcijos darbus, Didžiojoje salėje numatoma demontuoti senąsias žiūrovų kėdes (660 vienetų) ir atnaujinus salę keisti naujomis. Senosios kėdes yra nereikalingos.**
2. Koncertinis fortepijonas „Blüthner“, pagamintas 1981 m.

Fortepijono akustinės dalies konstrukcija yra probleminė, su alikvotinėmis stygomis, rezonansinė deka be įtrūkimų, klijavimo vietose deformuota. Stygos originalios, išskyrus vieną bosinę ir keletą stygų viršutiniame diskantiniame registre. Visos stygos pažeistos rūdžių, ypač diskantinės. Derinimo laikymas apie 50%, (instrumentas drėgnas) tačiau tiksliai derinti neįmanoma dėl surūdijusių stygų nepaslankumo. Dengiklių pagalvėlės visiškai susidėvėjusios. Klaviatūra ir mechanika labai sudėvėta, baltų klavišų danga dramblio kaulo, patenkinamos būklės, 1 plokštelė pažeista, juodi klavišai – plastiko. Klavišų laisvumas patenkinamas, jie juda triukšmingai. Mechanika labai susidėvėjusi, plaktukėliai, būgneliai ir atraminiai audiniai sudėvėti visiškai, mechanikos lankstų būklė 70% patenkinama. Korpuso būklė patenkinama, bet instrumento apdaila visiškai susidėvėjusi, daug apdaužymų, viršutinis dangtis pažeistas per visą perimetrą. Trūksta dangčio užraktų rankenėlių.

1. Koncertinis fortepijonas „Petrof“, pagamintas 1965m.

Instrumentas reto modelio, klaviatūra – 91 klavišo (papildomi klavišai bose). Akustinė dalis pažeista, rezonansinėje dekoje matomi du dideli plyšimai. Stygos originalios, išsilaikusio vidutiniškai, pažeistos rūdžių, diskantinės stygos visiškai susidėvėjusios. Derinimo laikymas apie 70% (instrumentas drėgnas). Dengiklių pagalvėlės labai susidėvėjusios. Fortepijono ketaus rėmas trūkęs diskantiniame registre. Klaviatūra ir mechanika patenkinamos būklės, bendras nusidėvėjimas apie 50%. Balti klavišai dramblio kaulo, trūksta vienos plokštelės, juodi klavišai – plastiko. Plaktukėliai ir būgneliai susidėvėję apie 70%. Korpuso medinė dalis patenkinamos būklės, apdaila – susidėvėjusi, daug smulkių apdaužymų visame korpuse.

**Pakartotinis aukcionas vyks** 2020 m. lapkričio 19 d. 11 val. adresu: Gedimino pr. 4, Vilnius.

Aukciono dalyviai turi turėti asmens tapatybę patvirtinantį dokumentą ir bus registruojami nemokamai aukciono dieną nuo 10.00 val. iki 10.50 val.

Dėl turto apžiūros kreiptis į bendrųjų reikalų skyriaus vadovą Mindaugą Kazlauską, mob. tel. +370 679 07952.

Už aukcione nupirktą turtą atsiskaitoma per 3 darbo dienas po aukciono pabaigos, sumokant pavedimu į atsiskaitomąją sąskaitą LT15 7300 0100 0241 0624, AB Swedbank, Banko kodas 73000.

Įsigytą turtą pirkėjas, per 3 (tris) darbo dienas nuo apmokėjimo datos, išardo, pasikrauna ir išsiveža savo lėšomis.

Aukciono rengėjas už įsigyto turto kokybę neatsako ir nepriima jokių pretenzijų.